ຮຸ້ນ​ Dow Jones ມີ​ລາຄາ​ສູງ​ກວ່າ 20,000 ເປັນປະຫວັດການ
ລາຍງານອີກ​ສະບັບນຶ່ງ ສະແດງໃຫ້ເຫັນວ່າ ການຍື່ນຄຳຮ້ອງ ຂໍລົ້ມລະລາຍ ໄດ້ຫລຸດລົງ ຢູ່ໃນລະດັບທີີ່ໄດ້ ເຫັນກັນ ກ່ອນໜ້າເກີດວິກິດການດ້ານການເງິນ.
ຮຸ້ນ Dow Jones Industrial Average ມີລາຄາສູງກວ່າ 20,000 ເປັນເທື່ອທຳອິດໃນ ຕອນອັດຕະຫຼາດ ໃນວັນພຸດວານນີ້ Dow Jones ແມ່ນດັດຊະນີຮຸ້ນທີ່ຮູ້ຈັກກັນດີທີ່ສຸດ ໃນຕະຫລາດຂອງສະຫະລັດ ສ່ວນຮຸ້ນ S&P 500 ອັນເປັນດັດຊະນີທີ່ກວ້າງຂວາງນັ້ນ ກໍມີລາຄາສູງເປັນປະຫວັດການ ໃນຕອນອັດຕະຫລາດ ພວກນັກລົງທຶນ ປາກົດວ່າ ໄດ້ມີຄວາມໝັ້ນໃຈ ຍ້ອນຄຳສັນຍາ ຂອງທ່ານດໍໂນລ ທຣຳ ທີ່ຈະຫລຸດຜ່ອນກົດລະບຽບ ແລະ ພາສີຕ່າງໆລົງ ບັນດານັກທຸລະກິດສ່ວນຫຼາຍຈົ່ມວ່າ ພາສີ ແລະລະບຽບການທັງຫຼາຍນັ້ນ ເຮັດໃຫ້ເປັນການຍາກຫຼາຍ ທີ່ຈະໄດ້ກຳໄລ ຮຸ້ນ Dow Jones ມີລາຄາສູງຂຶ້ນ ປະມານ 9 5 ເປີເຊັນ ນັບຕັ້ງແຕ່ການເລືອກຕັ້ງເປັນ ຕົ້ນມາ ໃນຂະນະທີ່ຕົວເລກ 20,000 ທີ່ເປັນຂີດໝາຍໃໝ່ນັ້ນສ່ວນໃຫຍ່ແລ້ວແມ່ນເປັນ ພຽງແຕ່ສັນຍາລັກ ເຊິ່ງນັກເສດຖະສາດ ຈາກບໍລິສັດ PNC Bank ທ່ານ Gus Faucher ກ່າວວ່າ ມັນຍັງໄດ້ຊີ້ໃຫ້ເຫັນ ເຖິງພາບພົດທີ່ດີຂຶ້ນ ສຳລັບຜົນກຳໄລຂອງບໍລິສັດຕ່າງໆ ຜົນທີ່ໄດ້ຮັບ ໃນຕະຫຼາດຮຸ້ນ ສາມາດເສີມຂະຫຍາຍ ໃຫ້ພວກຜູ້ບໍລິໂພກ ໃຊ້ຈ່າຍຫຼາຍ ຂຶ້ນ ອັນນັ້ນຈະຊຸກຍູ້ໃຫ້ມີການເຄື່ອນໄຫວຂອງເສດຖະກິດສະຫະລັດເພາະວ່າໄດ້ເພີ້ມ ລາຍໄດ້ໃຫ້ ແກ່ຄົວເຮືອນທີ່ມີຮຸ້ນ ບັນດານັກວິເຄາະບາງສ່ວນ ກ່າວວ່າ ນະໂຍບາຍຂອງທ່ານທຣຳ ຍັງອາດຈະຊຸກຍູ້ໃຫ້ເກີດພາວະເງິນເຟີ້ ແລະອັດຕາດອກເບຍສູງຂຶ້ນ ຊຶ່ງອາດຊ່ອຍໃຫ້ພວກທະນາຄານ ມີ ກຳໄລຫຼາຍຂຶ້ນນຳດ້ວຍ ນັ້ນ ອາດເປັນເຫດຜົນ ທີ່ບໍລິສັດການເງິນໃຫຍ່ໆ ເຊັ່ນ Goldman Sachs ແລະ JPMorgan ໄດ້ຮັບຜົນກຳໄລຢ່າງໃຫຍ່ເມື່ອບໍ່ນານມານີ້ ລາຍງານອີກສະບັບນຶ່ງ ສະແດງໃຫ້ເຫັນວ່າ ການຍື່ນຄຳຮ້ອງ ຂໍລົ້ມລະລາຍ ໄດ້ຫລຸດລົງ ຢູ່ໃນລະດັບທີີ່ໄດ້ເຫັນກັນ ກ່ອນໜ້າເກີດວິກິດການດ້ານການເງິນ ສານລັດຖະບານກາງ ສະຫະລັດ ກ່າວວ່າ ຕ່ຳກວ່າ 800,000 ຄະດີ ໜ້ອຍນຶ່ງ ທີ່ໄດ້ຍື່ນຄຳຮ້ອງຕໍ່ສານ ໃນປີ 2016 ຄິດສະເລ່ຍແລ້ວແມ່ນເກືອບ 6 ເປີເຊັນ ທີ່ຫລຸດລົງຈາກປີກ່ອນ ແລະຢູ່ໃນລະດັບ ທີ່ຕ່ຳທີ່ສຸດ ນັບຕັ້ງແຕ່ປີ 2006 ເປັນ ຕົ້ນມາ ອົງການເຄຫະສະຖານ ຂອງລັດຖະບານກາງ ກ່າວວ່າ ລາຄາຂອງເຮືອນຊານຖີບໂຕສູງ ຂຶ້ນໜ້ອຍນຶ່ງ ເມື່ອເດືອນພະຈິກ ໄວກວ່າ ເດືອນແລ້ວນີ້ ລາຄາຂອງເຮືອນຊານເພີ່ມຂຶ້ນ ກາຍ 6 ເປີເຊັນໜ້ອຍນຶ່ງ ສຳລັບປີນີ້ ພາຍໃນບົດລາຍງານອື່ນໆ ໃນສັບປະດານີ້ ການສຳຫຼວດ ກ່ຽວກັບການຄາດຄະເນໃນ ການຫວ່າງ ງານ ຂອງບັນດານັກເສດຖະສາດອ້າງວ່າ ຈະຢູ່ໃນລະດັບຕ່ຳສອດຄ້ອງກັບ ຕະຫຼາດວຽກເຮັດງານທຳ ທີ່ອຸດົມສົມບູນ ແລະ ການຂາດດຸນດ້ານການຄ້າຂອງສະຫະ ລັດ ຈະຫລຸດລົງ